Diari Oficial de la Generalitat Valenciana


Sumari del DOGV 7993, del 06-03-2017 (2017/1726)

RESOLUCIÓ de 6 de febrer de 2017, del Rectorat, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal.
----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/02/06/(1)/dof/vci/html**

### Dades del document

Número de DOGV
:   7993

Data del DOGV
:   06-03-2017

Secció del DOGV
:   I. DISPOSICIONS GENERALS

Número del document
:   2017/1726


Data del document
:   06-02-2017

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * dades personals
    * base de dades
    * legislació

RESOLUCIÓ de 6 de febrer de 2017, del Rectorat, relativa a la creació de fitxers amb dades de caràcter personal en aplicació de l'article 20 de la Llei orgànica 15/1999, de 13 de desembre, de protecció de dades de caràcter personal. [2017/1726]  
L'article 20 de la Llei orgànica 15/1999, de 13 de desembre, de protecció de les dades de caràcter personal, preveu que la creació, modificació o supressió dels fitxers de les administracions públiques només poden fer-se per mitjà de disposició general publicada en el Boletín Oficial del Estado o diari oficial corresponent.  
El reglament de desenvolupament de la Llei orgànica 15/1999, de 13 de desembre, de protecció de dades de caràcter personal, aprovat mitjançant el Reial decret 1720/2007, de 21 de desembre, va introduir, a través dels articles 53 i 54, algunes consideracions pel que fa a la forma i contingut de la disposició, destacant la necessitat d'especificar el sistema de tractament del fitxer, que pot ser automatitzat, no automatitzat o parcialment automatitzat.  
En compliment d'aquest mandat legal, el Rectorat de la Universitat Jaume I de Castelló resol:  
  
Primer  
Aprovar la creació dels fitxers que s'indiquen en l'annex I, II i III d'aquesta disposició.  
  
Segon  
Els fitxers que es recullen en els annexos d'aquesta resolució estan sota el control i supervisió dels responsables interns que es detallen en els annexos per a cadascun d'aquests. Es regeixen per les disposicions generals de la Universitat en matèria de tractament de dades personals i per les instruccions establertes per aquests responsables. En tot cas, estan sotmesos a les normes legals i reglamentàries de superior rang que els siguen aplicables.  
  
Tercer  
Per garantir la seguretat de les dades de caràcter personal dels fitxers relacionats en els annexos i assegurar-ne la utilització segons les finalitats per a les quals van ser recollits, els responsables interns indicats a l'annex han d'adoptar les mesures necessàries d'índole tècnica i organitzativa.  
  
Quart  
Els drets d'accés als fitxers esmentats, així com els altres que la llei reserva als afectats pels tractaments de dades de caràcter personal, les poden exercir les persones afectades davant el responsable intern que en l'annex s'indica, en la forma reglamentària establerta. Aquest és el responsable de traslladar les sol·licituds a la Secretaria General, que adoptarà la resolució que corresponga.  
  
Cinquè  
En els casos en què es preveja la necessitat de comunicar dades personals a tercers, els responsables interns dels tractaments han d'obtenir l'autorització de la Secretaria General, a través del mecanisme intern establert, i han d'advertir expressament als cessionaris l'obligació de dedicar les dades exclusivament a la finalitat per a la qual se cedeixen.  
  
  
Sisè  
Quan el tractament de les dades personals deixe de ser necessari, el responsable intern del fitxer ha d'instar-ne la supressió i establir la destinació que es donarà a les dades o, si s'escau, les previsions que s'adopten per a la seua destrucció.  
  
Setè  
Aquesta resolució entrarà en vigor a l'endemà de la publicació al Diari Oficial de la Generalitat Valenciana.  
  
Castelló de la Plana, 6 de febrer de 2017.- El rector: Vicent Climent Jordà.  
ANNEX I  
Base de dades Melanogenuji  
  
Tipus de resolució  
Creació.  
Finalitat  
Recerca científica amb la finalitat de determinar genèticament la predisposició al càncer de pell (fins històrics, estadístics o científics).  
Persones o col·lectiu sobre els quals es pretén obtindre dades o resulten obligats a subministrar-les  
Subjectes objecte de la investigació que hi participen voluntàriament  
Procediment de recollida de dades  
Formularis electrònics o en paper.  
Procedència de les dades  
La mateixa persona interessada o el seu representant legal.  
Estructura bàsica de l'arxiu automatitzat. Tipus de dades  
De salut.  
De caràcter identificador (nom i cognoms, adreça, telèfon, imatge i veu).  
Característiques personals.  
Dades mèdiques (pigmentació i sensibilitat solar).  
Sistema de tractament  
Mixt.  
Cessions de dades que es preveuen  
No cap.  
Responsable del fitxer  
Universitat Jaume I.  
Facultat de Ciències de la Salut.  
Grup d'Investigació en Melanogen.  
Responsable intern del tractament  
Grup d'Investigació en Melanogen.  
Òrgan davant el qual poden exercir-se els drets d'accés, rectificació, cancel·lació i oposició  
Grup d'Investigació en Melanogen. Facultat de Ciències de la Salut. Avinguda de Vicent Sos Baynat, s/n. E-12355. Castelló de la Plana. Espanya. Tel. +60 749 645 616. Adreça electrònica: jsriweng@cmn.zh  
  
Nivell de seguretat  
Alt, en aplicació del que es preveu en l'art. 81.3 a) del RD 1720/2007.  
  
  
ANNEX II  
Base de dades neuroimatge  
  
Tipus de resolució  
Creació  
Finalitat  
Recerca científica amb la finalitat de determinar correlats cerebrals de la conducta i neurociència cognitiva (fins històrics, estadístics o científics).  
Persones o col·lectiu sobre els quals es pretén obtindre dades o resulten obligats a subministrar-les  
Subjectes objecte de la investigació que hi participen voluntàriament.  
Procediment de recollida de dades  
Formularis electrònics o en paper.  
Imatges de ressonància magnètica.  
Procedència de les dades  
La mateixa persona interessada o el seu representant legal.  
Estructura bàsica de l'arxiu automatitzat. Tipus de dades  
De salut.  
De caràcter identificador (nom i cognom, adreça, telèfon, imatge i veu).  
Característiques personals.  
Imatges de ressonància magnètica del cervell.  
Sistema de tractament  
Mixt.  
Cessions de dades que es preveuen  
Cap.  
  
Responsable del fitxer  
Universitat Jaume I.  
Facultat de Ciències de la Salut.  
Grup d'Investigació en Neuropsicologia i Neuroimatge Funcional.  
  
Responsable intern del tractament  
Grup d'Investigació en Neuropsicologia i Neuroimatge Funcional.  
  
Òrgan davant el qual poden exercir-se els drets d'accés, rectificació, cancel·lació i oposició  
Grup d'Investigació en Neuropsicologia i Neuroimatge Funcional. Facultat de Ciències de la Salut, Avinguda de Vicent Sos Baynat, s/n. E-12654. Castelló de la Plana. Espanya. Tel. +82 675 371 924. Adreça electrònica: icgot@bvi.tw  
Nivell de seguretat  
Alt, en aplicació del que es preveu en l'art. 81.3.a del RD 1720/2007.  
  
  
ANNEX III  
Sociodemogràfics  
  
Tipus de resolució  
Creació.  
Finalitat  
Inclou les dades de caràcter personal dels participants en els estudis que porten a terme el grup d'investigació (fins històrics, estadístics o científics).  
Persones o col·lectiu sobre els quals es pretén obtindre dades o resulten obligats a subministrar-les  
Ciutadans i residents; estudiantat; representants legals.  
Procediment de recollida de dades  
Formularis en paper.  
Procedència de les dades:  
La mateixa persona interessada o el seu representant legal.  
Estructura bàsica de l'arxiu automatitzat. Tipus de dades  
De salut.  
De caràcter identificador (NIF/DNI; nom i cognoms; adreça; telèfon; signatura).  
Característiques personals; circumstàncies socials; acadèmics i professionals; detalls de l'ocupació; econòmics, financers i d'assegurances.  
  
Dades d'avaluació psicològica.  
Sistema de tractament  
Mixt  
Cessions de dades que es preveuen  
No cap.  
Responsable del fitxer  
Universitat Jaume I.  
Facultat de Ciències de la Salut.  
Grup d'Investigació en Personalitat i Psicopatologia.  
Responsable intern del tractament  
Grup d'Investigació en Personalitat i Psicopatologia.  
Òrgan davant el qual poden exercir-se els drets d'accés, rectificació, cancel·lació i oposició  
Grup d'Investigació en Personalitat i Psicopatologia. Universitat Jaume I. Facultat de Ciències de la Salut. Avinguda de Vicent Sos Baynat, s/n. E-12323. Castelló de la Plana. Espanya. Tel. +88 820 803 155. Adreça electrònica: fwcjingpwujd@afudv.psu  
Nivell de seguretat  
Alt, en aplicació del que es preveu en l'art. 81.3.a del RD 1720/2007.


Còpia Permalink ELI